CELEX: 62020CN0049
Language: bg
Date: 2020-01-29 00:00:00
Title: Дело C-49/20: Преюдициално запитване, отправено от Районен съд — Пазарджик (България) на 29 януари 2020 година — SF / Териториална дирекция на Национална агенция за приходите — Пловдив

27.4.2020   
            
            
               BG
            
            
               Официален вестник на Европейския съюз
            
            
               C 137/37
            
         
      Преюдициално запитване, отправено от Районен съд — Пазарджик (България) на 29 януари 2020 година — SF / Териториална дирекция на Национална агенция за приходите — Пловдив
      (Дело C-49/20)
      (2020/C 137/50)
      Език на производството: български
      
         Запитваща юрисдикция
      
      Районен съд — Пазарджик
      
         Страни в главното производство
      
      
         Жалбоподател: SF
      
         Ответник: Териториална дирекция на Национална агенция за приходите — Пловдив
      
         Преюдициални въпроси
      
      Първи въпрос:
      Следва ли член 2, параграф 1 от Директива /ЕС/ 2015/849 (1), предвид на съображение 6 от нейния преамбюл и член 4 и член 5, да бъде тълкуван в смисъл, че допуска обща национална правна разпоредба, като тази в главното производство — по смисъла на която, плащанията на територията на страната се извършват само чрез превод или внасяне по платежна сметка, когато са на стойност, равна на или надвишаваща 10 000 лв. — която не се интересува от субекта и от основанието за плащане в брой, като същевременно обхваща всички плащания в брой между физически и юридически лица?
      Втори въпрос:
      С оглед постигане на целите на директивата, предвид на съображение 59 от нейния преамбюл, следва ли плащанията да бъдат поставени в зависимост единствено от техния размер, без значение от възмездния или безвъзмезден характер на операцията?
      Трети въпрос:
      Какви са критериите за степен на уязвимост, респ. за висока степен на риск, на сделките?
      
         (1)  Директива (ЕС) 2015/849 на Европейския парламент и на Съвета от 20 май 2015 година за предотвратяване използването на финансовата система за целите на изпирането на пари и финансирането на тероризма, за изменение на Регламент (ЕС) № 648/2012 на Европейския парламент и на Съвета и за отмяна на Директива 2005/60/ЕО на Европейския парламент и на Съвета и на Директива 2006/70/ЕО на Комисията (Текст от значение за ЕИП) OB 2015, L 141, стр. 73